ddrg/super_eurlex huggingface dataset:
Úradný vestník L 030 , 01/02/2001 S. 0043 - 0043



Smernica Komisie 2001/7/ES z 29. januára 2001, ktorou sa tretíkrát prispôsobuje technickému pokroku smernica Rady 94/55/ES o aproximácii právnych predpisov členských štátov vzhľadom na prepravu nebezpečného tovaru cestnou dopravou (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou [1], naposledy zmenenú a doplnenú smernicou Európskeho parlamentu a Rady 2000/61/ES [2] a najmä na jej článok 8, keďže: (1) Prílohy A a B k smernici 94/55/ES obsahujú prílohy A a B k Európskej dohode o medzinárodnej cestnej preprave nebezpečných vecí, známej ako "ADR", uplatňované od 1. júla 1999. (2) ADR sa aktualizuje každé dva roky a preto zmenená verzia nadobudne účinnosť 1. júla 2001 s prechodným obdobím do 31. decembra 2002, s výnimkou nebezpečného tovaru triedy 7 (rádioaktívny materiál), u ktorého prechodné obdobie končí 31. decembra 2001. (3) Je z toho dôvodu potrebné zmeniť a doplniť prílohu k smernici 94/55/ES. (4) Opatrenia tejto smernice sú v súlade so stanoviskom Výboru pre prepravu nebezpečného tovaru, PRIJALA TÚTO SMERNICU: Článok 1. Prílohy k smernici 94/55/ES sa menia takto: 1. Príloha A sa nahrádza nasledovne: " PRÍLOHA A Ustanovenia prílohy A k Európskej dohode o medzinárodnej cestnej preprave nebezpečných vecí (ADR), platné od 1. júla 2001, výraz "zmluvná strana" sa nahrádza výrazom "členský štát" Poznámka: Úplné znenie prílohy A k ADR verzia 2001 sa uverejní hneď potom, čo bude pripravený text vo všetkých úradných jazykoch spoločenstva. " 2. Príloha B sa nahrádza takto: " PRÍLOHA B Ustanovenia prílohy B k Európskej dohode o medzinárodnej cestnej preprave nebezpečných vecí (ADR), platné od 1. júla 2001, výraz "zmluvná strana" sa nahrádza výrazom "členský štát" Poznámka: Úplné znenie prílohy B k ADR verzia 2001 sa uverejní hneď potom, čo bude pripravený text vo všetkých úradných jazykoch spoločenstva. " Článok 2 1. Členské štáty najneskôr do 31. decembra 2001 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou a týkajúce sa nebezpečného tovaru triedy 7, a do 31. decembra 2002 týkajúce sa ostatných tried. Bezodkladne o tom informujú Komisiu. Keď členské štáty príjmu uvedené ustanovenia, zahrnie sa do nich odkaz na túto smernicu, alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobudne účinnosť dňom jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 29. januára 2001 Za Komisiu Loyola De Palacio predseda [1] Ú. v. ES L 319, 12.12.1994, s. 7. [2] Ú. v. ES L 279, 1.11.2000, s. 40. --------------------------------------------------
Úradný vestník L 030 , 01/02/2001 S. 0042 - 0042



Smernica Komisie 2001/6/ES z 29. januára 2001, ktorou sa tretíkrát prispôsobuje technickému pokroku smernica Rady 96/49/ES o aproximácii právnych predpisov členských štátov vzhľadom na prepravu nebezpečného tovaru železničnou dopravou (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/49/ES z 23. júla 1996 o aproximácii právnych predpisov členských štátov vzhľadom na prepravu nebezpečného tovaru železničnou dopravou [1], naposledy zmenenú a doplnenú smernicou Európskeho parlamentu a Rady 2000/62/ES [2] a najmä na jej článok 8, keďže: (1) Smernica 96/49/ES obsahuje Poriadok pre medzinárodnú železničnú prepravu nebezpečného tovaru, známy ako "RID", uplatniteľný od 1. júla 1999. (2) RID sa aktualizuje každé dva roky a preto zmenená verzia nadobudne účinnosť 1. júla 2001 s prechodným obdobím do 31. decembra 2002, s výnimkou nebezpečného tovaru triedy 7 (rádioaktívny materiál), u ktorého prechodné obdobie končí 31. decembra 2001. (3) Je z toho dôvodu potrebné prílohu k smernici 96/49/ES zmeniť a doplniť. (4) Opatrenia tejto smernice sú v súlade so stanoviskom Výboru pre prepravu nebezpečného tovaru ustanoveného v článku 9 smernice 96/49/ES, PRIJALA TÚTO SMERNICU: Článok 1 Príloha k smernici 96/49/ES sa nahrádza nasledovne: " PRÍLOHA Poriadok pre medzinárodnú železničnú prepravu nebezpečného tovaru (RID), uvedený ako príloha I k dodatku B COTIF, s účinnosťou od 1. júla 2001 s tým, že výrazy "zmluvná strana" a "štáty alebo železnice" sa nahradia výrazom "členský štát". Poznámka: Úplné znenie RID verzia 2001 sa uverejní hneď potom, čo bude pripravený text vo všetkých úradných jazykoch spoločenstva. " Článok 2 1. Členské štáty najneskôr do 31. decembra 2001 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou a týkajúce sa nebezpečného tovaru triedy 7, a do 31. decembra 2002 týkajúce sa ostatných tried. Bezodkladne o tom informujú Komisiu. Keď členské štáty prijmú uvedené ustanovenia, zahrnie sa do nich odkaz na túto smernicu alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobudne účinnosť dňom jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 29. januára 2001 Za Komisiu Loyola De Palacio podpredseda [1] Ú. v. ES L 235, 17.9.1996, s. 25. [2] Ú. v. ES L 279, 1.11.2000, s. 44. --------------------------------------------------
Úradný vestník L 149 , 07/06/2002 S. 0028 - 0028



Smernica Komisie 2002/50/ES zo 6. júna 2002, ktorou sa technickému pokroku prispôsobuje smernica Rady 1999/36/ES o prepravovateľných tlakových zariadeniach (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 1999/36/ES z 29. apríla 1999 o prepravovateľných tlakových zariadeniach [1], a najmä na jej článok 14, keďže: (1) smernica Komisie 2001/2/ES [2] zmenila a doplnila certifikačné postupy stanovené v smernici 1999/36/ES, pokiaľ ide o kombináciu modulov používaných na posudzovanie zhody nových nádob a cisterien; (2) tieto moduly by sa mali zmeniť s cieľom zabezpečiť lepšiu koherenciu medzi nimi; (3) príloha IV k smernici 1999/36/ES by sa preto mala príslušne zmeniť a doplniť; (4) opatrenia stanovené v tejto smernici sú v súlade so stanoviskom Výboru pre prepravu nebezpečného tovaru, PRIJALA TÚTO SMERNICU: Článok 1 V prílohe IV v časti I v prvej vete bodu 1 modulu D, v bode 3.1 v druhom pododseku v tretej zarážke a v prvom pododseku bodu 3.2 sa slová "osvedčenie o ES typovej skúške" nahrádzajú slovami "osvedčenie o ES typovej skúške alebo osvedčenie o ES konštrukčnej skúške". Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 1. januára 2003. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 6. júna 2002 Za Komisiu Loyola De Palacio podpredseda [1] Ú. v. ES L 138, 1. 6. 1999, s. 20. [2] Ú. v. ES L 5, 10. 1. 2001, s. 4. --------------------------------------------------
Úradný vestník L 331 , 07/12/2002 S. 0027 - 0027



Smernica Rady 2002/93/ES z 3. decembra 2002, ktorá mení a dopĺňa smernicu 77/388/EHS s cieľom predĺžiť členským štátom možnosť uplatňovať znížené sadzby dane z pridanej hodnoty na niektoré služby s vysokým podielom ľudskej práce RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 93, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže: (1) Článok 28 ods. 6 smernice Rady 77/388/ES zo 17. mája 1977 o harmonizácii zákonov členských štátov vzťahujúcich sa k dani z obratu — spoločnému systému dani z pridanej hodnoty: jednotný základ dane [3] umožňuje uplatňovať znížené sadzby ustanovené v 3. pododseku článku 12 ods. 3 bod a) aj na služby s vysokým podielom ľudskej práce uvedené v kategóriách stanovených v prílohe K k tejto smernici na obdobie maximálne troch rokov od 1. januára 2000 do 31. decembra 2002. (2) Rozhodnutie Rady 2000/185/ES z 28. februára 2000, ktoré oprávňuje členské štáty uplatňovať zníženú sadzbu dane z pridanej hodnoty na určité služby s vysokým podielom ľudskej práce v súlade s postupom ustanoveným v článku 28 ods. 6 smernice 77/388/EHS [4], oprávňovala niektoré členské štáty uplatňovať do 31. decembra 2002 zníženú sadzbu dane z pridanej hodnoty pre tie služby s vysokým podielom ľudskej práce, pre ktoré si podali žiadosť. (3) Na základe správ, ktoré vypracujú do 1. októbra 2002 členské štáty, ktoré uplatňujú takéto znížené sadzby dane z pridanej hodnoty, Komisia predloží celkovú hodnotiacu správu Rade a Európskemu parlamentu do 31. decembra 2002, doplnenú ak to bude potrebné, návrhom na konečné rozhodnutie o sadzbe, ktorá sa má uplatňovať na služby s vysokým podielom ľudskej práce. (4) Z hľadiska času, ktorý je potrebný na vypracovanie dôkladného súhrnného zhodnotenia takejto správy, musí sa maximálne obdobie uplatňovania tohto opatrenia stanoveného v smernici 77/388/EHS predĺžiť. (5) Smernica 77/388/EHS by sa preto mala zmeniť a doplniť, PRIJALA TÚTO SMERNICU: Článok 1 V prvom pododseku článku 28 ods. 6 smernice 77/388/EHS sa slová "tri roky medzi 1. januárom 2000 a 31. decembrom 2002" nahrádzajú slovami "štyri roky medzi 1. januárom 2000 a 31. decembrom 2003". Článok 2 Táto smernica nadobudne účinnosť deň po jej uverejnení v Úradnom vestníku Európskych spoločenstiev. Článok 3 Táto smernica je adresovaná členským štátom. V Bruseli 3. decembra 2002 Za Radu predseda T. Pedersen [1] Stanovisko doručené 20. novembra 2002 (zatiaľ neuverejnené v úradnom vestníku). [2] Stanovisko doručené 24. októbra 2002 (zatiaľ neuverejnené v úradnom vestníku). [3] Ú. v. ES L 145, 13.6.1977, s. 1. Smernica naposledy zmenená a doplnená smernicou 2002/38/ES (Ú. v. ES L 128, 15.5.2002, s. 4). [4] Ú. v. ES L 59, 4.3.2000, s. 10. --------------------------------------------------
Úradný vestník L 305 , 07/11/2002 S. 0019 - 0019



Smernica Komisie 2002/86/ES zo 6. novembra 2002, ktorou sa mení a dopĺňa smernica 2001/101/ES, pokiaľ ide o dátum, od ktorého je zakázaný obchod s výrobkami, ktoré nie sú v súlade so smernicou Európskeho parlamentu a Rady 2000/13/ES KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 95, so zreteľom na smernicu Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín [1], v znení smernice Komisie 2001/101/ES [2], najmä na prvú zarážku jej druhého pododseku článku 6 ods. 6, keďže: (1) ustanovenia smernice 2001/101/ES, ktoré sa týkajú označovania výrobkov obsahujúcich mäso sa uplatňujú až odo dňa, ktorý nasleduje po poslednom termíne stanovenom členským štátom na transpozíciu tejto smernice; (2) po prijatí definície pojmu "mäso" na účely označovania budú príslušné subjekty musieť vykonať značné zmeny v označovaní svojich výrobkov, najmä pokiaľ ide o zoznam prísad a v niektorých prípadoch aj obsah mäsa; (3) množstvo takýchto výrobkov na trhu je veľké a taktiež počet dotknutých malých a stredných podnikov, je potrebné stanoviť adekvátne prechodné obdobie, aby sa tak umožnilo označovanie týchto výrobkov v súlade so smernicou 2001/101/ES; (4) by mali byť prijaté ustanovenia, ktoré umožnia subjektom predávať na trhu výrobky označené pred uplynutím prechodného obdobia, ktorých označenie nie je v súlade s vyššie uvedenými ustanoveniami; (5) smernica 2001/101/ES by sa preto mala príslušne zmeniť a doplniť; (6) opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Článok 2 smernice 2001/101/ES sa nahrádza takto: "Článok 2 1. Členské štáty povolia obchod s výrobkami, ktoré sú v súlade so smernicou 2000/13/ES od 1. januára 2003. 2. Členské štáty zakážu, s účinnosťou od 1. júla 2003, obchod s výrobkami, ktoré nie sú v súlade so smernicou 2000/13/ES. Avšak výrobky, ktoré nie sú v súlade so smernicou 2000/13/ES a ktoré boli označené pred 1. júlom 2003, sú povolené do vyčerpania zásob." Článok 2 Táto smernica nadobúda účinnosť 20-ty deň po jej uverejnení v Úradnom vestníku Európskych spoločenstiev. Článok 3 Táto smernica je adresovaná členským štátom. V Bruseli 6. novembra 2002 Za Komisiu David Byrne člen Komisie [1] Ú. v. ES L 109, 6.5.2000, s. 29. [2] Ú. v. ES L 310, 28.11.2001, s. 19. --------------------------------------------------
b)

vodiči, ktorí sú držiteľmi oprávnenia kategórie C1, C1 + E, C alebo C + E, alebo oprávnenia uznaného ako rovnocenné, vydaného najneskôr do troch rokov po konečnom termíne transpozície tejto smernice.“
Úradný vestník L 090 , 08/04/2003 S. 0047 - 0047



Smernica Komisie 2003/29/ES zo 7. apríla 2003, ktorou sa štvrtýkrát prispôsobuje technickému pokroku smernica Rady 96/49/ES o aproximácii právnych predpisov členských štátov vzhľadom na prepravu nebezpečného tovaru železničnou dopravou (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/49/ES z 23. júla 1996 o aproximácii právnych predpisov členských štátov vzhľadom na prepravu nebezpečného tovaru železničnou dopravou [1], naposledy zmenenú a doplnenú smernicou 2001/6/ES [2], a najmä na jej článok 8, keďže: (1) Príloha k smernici 96/49/ES obsahuje Poriadok pre medzinárodnú železničnú prepravu nebezpečného tovaru, všeobecne známy ako "RID", uplatniteľné s účinnosťou od 1. júla 2001. (2) RID sa aktualizuje každé dva roky. Zmenená a doplnená verzia preto nadobudne účinnosť od 1. januára 2003 s prechodným obdobím do 30. júna 2003. (3) Z toho dôvodu je potrebné zmeniť a doplniť prílohu k smernici 96/49/ES. (4) Opatrenia tejto smernice sú v súlade so stanoviskom Výboru pre prepravu nebezpečného tovaru uvedeného v článku 9 smernice 96/49/ES, PRIJALA TÚTO SMERNICU: Článok 1 Príloha k smernici 96/49/ES sa nahrádza takto: " PRÍLOHA Poriadok pre medzinárodnú železničnú prepravu nebezpečného tovaru (RID), uvedený v prílohe I k dodatku B k Dohovoru o medzinárodnej železničnej preprave (COTIF), uplatniteľný s účinnosťou od 1. januára 2003, sa rozumie tak, že výrazy "zmluvná strana" a "štáty alebo železnice" sa nahradia výrazom "členský štát". Texty zmien a doplnkov k verzii RID 2003 sa uverejnia hneď potom, ako budú pripravené vo všetkých úradných jazykoch spoločenstva. " Článok 2 1. Členské štáty najneskôr do 1. júla 2003 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Keď členské štáty prijmú uvedené ustanovenia, zahrnie sa do nich odkaz na túto smernicu alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobúda účinnosť deň po jej uverejnení v Úradnom vestníku Európskej únie. Článok 4 Táto smernica je adresovaná členským štátom. V Bruseli 7. apríla 2003 Za Komisiu Loyola De Palacio podpredsedníčka [1] Ú. v. ES L 235, 17.9.1996, s. 25. [2] Ú. v. ES L 30, 1.2.2001, s. 42. --------------------------------------------------
Úradný vestník L 046 , 20/02/2003 S. 0024 - 0024



Smernica Komisie 2003/16/ES z 19. februára 2003, ktorá prispôsobuje pokroku prílohu III k nariadeniu Rady 76/768/EHS o aproximácii právnych predpisov členských štátov týkajúcich sa kozmetických výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov [1], naposledy zmenenú a doplnenú smernicou Komisie 2003/1/ES [2], najmä na jej článok 8 ods. 2, po porade s Vedeckým výborom pre kozmetické výrobky a nepotravinárske výrobky určené pre spotrebiteľov (SCCNFP), keďže: (1) Vedecký výbor kozmetických výrobkov a nepotravinových výrobkov určených spotrebiteľom (SCCNFP) odporúča, že pižmový xylén sa môže bez rizika používať v kozmetických výrobkoch, okrem výrobkov na starostlivosť o ústnu dutinu, až do maximálnej dennej teoreticky absorbovanej dávky okolo 10 μg/kg na deň. (2) SCCNFP odporúča, že pižmový ketón sa môže bez rizika používať v kozmetických výrobkoch, okrem výrobkov na starostlivosť o ústnu dutinu, až do maximálnej dennej teoreticky absorbovanej dávky okolo 14 μg/kg na deň. (3) Až do dokončenia vyhodnocovania rizík týchto dvoch látok v súlade s nariadením Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok [3] sa tieto dve látky predbežne zatriedili, až do 28. februára 2003, do časti 2 prílohy III k smernici 76/768/EHS. (4) Vyhodnocovanie rizík ešte nebolo dokončené v súlade s vyššie uvedenou smernicou; preto by sa malo predĺžiť obdobie, kedy sa pižmový xylén a pižmový ketón zahrňujú do časti 2 prílohy III k smernici 76/768/EHS. (5) Opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku, ROZHODLA TAKTO: Článok 1 Dátum "28. 2. 2003" sa nahrádza dátumom "30. 9. 2004" pri referenčných číslach 61 a 62 v časti 2 stĺpci g prílohy III k smernici 76/768/EHS. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 28. februára 2003. Bezodkladne to oznámia Komisii. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť tretím dňom nasledujúcim po jej zverejnení v Úradnom vestníku Európskej únie. Článok 4 Táto smernica je adresovaná členským štátom. V Bruseli 19. februára 2003 Za Komisiu Erkki Liikanen člen Komisie [1] Ú. v. ES L 262, 27.9.1976, s. 169. [2] Ú. v. ES L 5, 10.1.2003, s. 14. [3] Ú. v. ES L 84, 5.4.1993, s. 1. --------------------------------------------------
Úradný vestník L 224 , 06/09/2003 S. 0027 - 0028



Smernica Komisie 2003/80/ES z 5. septembra 2003, ktorá zavádza symbol na označenie trvanlivosti kozmetických výrobkov v prílohe VIIIa k smernici Rady 76/768/EHS (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov [1], naposledy zmenenú a doplnenú smernicou Európskeho parlamentu a Rady 2003/15/ES [2], so zreteľom na smernicu 2003/15/ES, najmä na jej článok 1 ods. 11, keďže: (1) Na zlepšenie informovanosti spotrebiteľov by kozmetické výrobky mali niesť presné označenia týkajúce sa ich trvanlivosti. (2) U kozmetických výrobkov s dobou použiteľnosti viac ako 30 mesiacov by malo byť označenie, do akého času po otvorení sa výrobok môže použiť bez akéhokoľvek rizika pre spotrebiteľa. (3) Na tento účel sa ustanovuje symbol, za ktorým nasleduje vyššie uvedené určenie času (v mesiacoch a/alebo rokoch), podľa článku 6 ods. 1 písm. c) smernice Rady 76/768/EHS. (4) Opatrenia ustanovené podľa tejto smernice sú v súlade so stanoviskom Stáleho výboru pre kozmetické výrobky, PRIJALA TÚTO SMERNICU: Článok 1 Príloha VIIIa k smernici 76/768/EHS bude obsahovať symbol, ktorý sa nachádza v prílohe k tejto smernici. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 11. septembra 2004. Znenie týchto ustanovení a tabuľku zhody medzi týmito ustanoveniami a touto smernicou bezodkladne oznámia Komisii. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť tretím dňom nasledujúcim po jej uverejnení v Úradnom vestníku Európskej únie. Článok 4 Táto smernica je adresovaná členským štátom. V Bruseli 5. septembra 2003 Za Komisiu Erkki Liikanen člen Komisie [1] Ú. v. ES L 262, 27.9.1976, s. 169. [2] Ú. v. EÚ L 66, 11.3.2003, s. 26. -------------------------------------------------- PRÍLOHA Symbol zobrazujúci otvorenú nádobku na krém ustanovený v článku 6 ods. 1 písm. c) smernice Rady 76/768/EHS [1]. +++++ TIFF +++++ [1] Ú. v. ES L 262, 27.9.1976, s. 169. Smernica naposledy zmenená a doplnená článkom 1 ods. 3 smernice 2003/15/ES. --------------------------------------------------
Úradný vestník L 333 , 20/12/2003 S. 0051 - 0051



Smernica Rady 2003/120/ES z 5. decembra 2003, ktorou sa mení a dopĺňa smernica 90/496/EHS o nutričnom označovaní potravín (Text s významom pre EHP) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/496/EHS z 24. septembra 1990 o nutričnom označovaní potravín [1], a najmä na jej článok 5 odsek 2, po porade s Vedeckým výborom pre potraviny, keďže: (1) Rozhodnutie Komisie 2003/867 [2] povoľuje, aby sa na trh umiestnili salatrimy ako nové potravinové prísady pre nízkoenergetické pekárenské výrobky a cukrovinky podľa nariadenia (ES) č. 258/97 [3] Európskeho parlamentu a Rady, naposledy zmeneného a doplneného nariadením (ES) č. 1882/2003 [4]. (2) Vedecký výbor pre potraviny vo svojom stanovisku zo dňa 13. decembra 2001 o neškodnosti salatrimu ako novej nízkokalorickej potravinovej prísady nahrádzajúcej tuk uvádza, že energetická hodnota salatrimu sa pohybuje medzi 5 a 6 kcal/g. (3) Podľa platných predpisov energetická hodnota salatrimov považovaných za tuky by sa mala vypočítať na základe použitia prevodného faktoru pre tuky uvedeného v článku 5 ods. 1 smernice 90/496/EHS, t. j. 9 kcal/g. Použitie tohto prevodného faktoru pre uvedenú energetickú hodnotu výrobku môže viesť k mylným predstavám o jeho zníženom energetickom obsahu dosiahnutom použitím salatrímov pri jeho výrobe, a tak neposkytuje dostatočné informácie spotrebiteľovi. Je preto potrebné prijať vyhovujúci prevodný faktor, čo sa týka použitia salatrimov, ktorý sa dá použiť na označení, ako výpočet uvedenej energetickej hodnoty potravín. (4) Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Na koniec článku 5 ods. 1 smernice 90/496/EHS sa dopĺňa toto: "– salatrimy | 6 kcal/g – 25kJ/g." | Článok 2 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. júla 2004. Bezodkladne oznámia Komisii znenie týchto ustanovení spolu s tabuľkou zhody medzi týmito ustanoveniami a touto smernicou. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dvadsiatym dňom nasledujúcim po jej uverejnení v Úradnom vestníku Európskej únie. Článok 4 Táto smernica je adresovaná členským štátom. V Bruseli 5. decembra 2003 Za Komisiu David Byrne člen Komisie [1] Ú. v. ES L 276, 6.10.1990, s. 40. [2] Ú. v. ES L 326, 13.12.2003, s. 32. [3] Ú. v. ES L 43, 14.2.1997, s. 1. [4] Ú. v. ES L 284, 31.10.2003, s. 1. --------------------------------------------------